_:n972452a5f88549c784d90d882be5ba2cxb0
<http://schema.org/articleBody>
"DC ili Marvel?\r\n\r\nVječna dilema brojnih filmofila, pa iako i sama spadam u malo veću ljubiteljicu Marvel stripova i filmova, nekako sam mišljenja kako su DC i Marvel na jednak način itekako obogatili umjetnost stripa i filma. Kada je riječ o Marvelu, onda nam, vjerujem, svima pada na pamet samo jedno ime - Stan Lee. Zahvaljujući njemu i njegovim suradnicima, Marvel svemir i posjeduje nevjerojatne priče o superherojima koji spašavaju svoje i tuđe svjetove, čine dobro čovječanstvu borbom protiv čudovišta i zlih protivnika, baš kao što ponekad imaju i međusobne okršaje. Sa svakom novom najavom nekog Marvelovog filma, fanovi nestrpljivo kupuju mjesecima unaprijed kino karte, samo da bi gledali svoje omiljene junake u novim pothvatima na velikom kino ekranu, bilo u timu ili samostalno.\r\n\r\n<img class=\"alignnone size-full wp-image-3901\" src=\"https://kinoljubac.com/wp-content/uploads/2022/04/231242461_4232013700214474_6583691567315049676_n-2.jpg\" alt=\"\" width=\"1440\" height=\"1080\" />\r\n\r\nKapetan Amerika, Iron Man, Spider- man, Čuvari galaksije, Thor, Loki, Crna udovica i ostali omiljeni superheroji na velikom platnu su se najčešće pojavljivali u omiljenim Avengersima, gdje su svojim vještinama, iskrenom prijateljstvu, ljubavi i mnoštvom humora nadilazili sve nedaće i izazove.  Endgame, veliko finale etape Avengersa oborilo je sve rekorde posjećenosti kina diljem svijeta i time potvrdio ono što odavno znamo - Marvel svemir je mnogo više od samih filmova, odnosno za nas fanove sinonim prijateljstva i međusobne povezanosti, u dobru i zlu.  Kako bi izgledao svijet bez Marvel junaka najbolje je prikazano u filmu \"Infinity War\", kada su mnogi od njih bili \"izbrisani\" od strane \"Thanosa\". Taj svijet je bio puno mračniji, tužniji i mnogo ružniji, i ne samo kada je riječ o filmu jer Marvel junaci su kroz sve ove godine postali i dio naših života. Uz njih smo se povezali, upravo zbog te njihove ljudske i ranjive strane koju su pokazali upravo u epskoj \"završnici Endgamea\".\r\n\r\n<img class=\"alignnone size-full wp-image-3903\" src=\"https://kinoljubac.com/wp-content/uploads/2022/04/54256879_2153788914703640_7490406067822657536_n-1.jpg\" alt=\"\" width=\"1080\" height=\"1916\" />\r\n\r\nOno po čemu ćemo ja i moj kinoljubac posebno pamtiti taj film, svakako je čak 16 kino gledanja. Nekome se to zaista može činiti kao glupost, ali baš kako je moj kinoljubac napisao u svom osvrtu na film <a href=\"https://kinoljubac.com/americki-filmovi-recenzije/avengers-endgame/\">https://kinoljubac.com/americki-filmovi-recenzije/avengers-endgame/</a> - \"nama je to SVE. Nama je to užitak, sreća, i nešto u čemu oboje uživamo. Iskreno, to ne bismo mijenjali za ništa u životu. Filmom koji je sve samo ne običan film. Film koji je završetak jednog dijela našeg djetinjstva. Jer taj film je zapravo kraj i simbol svih onih filmova uz koje smo odrasli i uz čije smo likove plakali, smijali se i uz koje smo paralelno sazrijevali. Oni su zapravo dio nas i zato smo u njemu željeli guštati koliko god je to moguće. I zaista vam mogu reći da nam je na svako novo gledanje postajao još draži i posebniji.\"\r\n\r\n<img class=\"alignnone size-full wp-image-3899\" src=\"https://kinoljubac.com/wp-content/uploads/2022/04/67768011_2363591747056688_1216875491789635584_n-2.jpg\" alt=\"\" width=\"1112\" height=\"1673\" />\r\n\r\n\"Posebne emocije na našim licima mogle su se vidjeti u trenutku kada se na velikom platnu posljednji put u cameo ulozi pojavio STAN LEE. Zaista je bilo srcedrapajuće zadnji put vidjeti čovjeka bez kojeg bi naši filmofilski životi bili kudikamo siromašniji, i koji je glavni razlog zašto su nam obogaćeni zahvaljujući svim tim likovima uz koje smo odrasli. Životi koji su bogatiji uz sav taj svijet stvoren zahvaljujući upravo njemu i u koji smo rado bježali, te koji nam je nudio nešto zbilja magično i čarobno. \"\r\n\r\n<img class=\"alignnone size-full wp-image-3900\" src=\"https://kinoljubac.com/wp-content/uploads/2022/04/60152781_2241474915935039_5882499938608218112_n-1.jpg\" alt=\"\" width=\"1068\" height=\"919\" />\r\n\r\nAko ste se ikada pitali kako je izgledao životni put Stan Lea, tvorca najpoznatijih Marvel stripova, koje je stvorio samostalno ili uz pomoć svojih kreativnih partnera poput Jacka Kirbya, onda će vas razveseliti informacija da u knjižarama možete potražiti knjigu „Stan Lee: Marvel i ostala čudesa“ u nakladi Rockmark glazbene knjižare. <a href=\"https://www.rockmark.hr/trgovina/stan-lee-biografija-marvel-i-ostala-cudesa/\">https://www.rockmark.hr/trgovina/stan-lee-biografija-marvel-i-ostala-cudesa/ </a>\r\n\r\nOva sveobuhvatna i višedimenzionalna biografija Stana Leeja pruža cjelovitu sliku na obje strane medalje čovjeka koji je promijenio shvaćanje čitavog svijeta oko toga što je superjunak i kako se treba pričati priča. Kada kažemo dvije strane medalje tu mislimo na kontroverze koje su ga pratile kroz cijelu karijeru: je li bio nevjerojatno inovativni autor kakav se nikada prije nije pojavio u svijetu stripa ili je bio netalentirani srećković koji je jedino znao preuzimati zasluge za tuđi posao? Autor Danny Fingeroth vodi nas kroz neistražena područja Leejevog života i karijere na gotovo 350 stranica uz brojne fotografije. Knjiga je prepuna intervjua sa samim Stan Leeja, njegovom obitelji, prijateljima i kolegama ali i protivnicima.\r\n\r\n[caption id=\"\" align=\"alignnone\" width=\"1536\"]<img src=\"http://mulj.net/wp-content/uploads/2021/11/stanlee.jpg\" alt=\"\" width=\"1536\" height=\"1524\" /> Izvor : mulj.net[/caption]\r\n\r\nIskreno, baš se veselim čitanju ove biografije, posebice što se radi o čovjeku koji nam je uistinu obogatio živote, upravo svojom magijom i čarolijom jednog svijeta u kojem je sve moguće.\r\n\r\nHvala ti, Stan.\r\n\r\nhttps://www.youtube.com/watch?v=Fw89l3ztAyk"
<https://kinoljubac.com/filmske-vijesti/stan-lee-biografija/>